কাঠমৌর
কাঠমৌর (ইংরেজিঃPeacock-pheasant ) হচ্ছে পাখিদের Phasianidae পরিবারের একটি গণের (Polyplectron) নাম এবং আটটি প্রজাতি নিয়ে এই গণটি গঠিত। এরা  পাতি মথুরার (Phasianus colchicus)  মত‌ই ভূচর পাখি; কিছুটা ধূসর বা ধূসর-বাদামি বা পীতাভ পালকসজ্জা; ডানার ৬ষ্ঠ প্রান্ত পালক দীর্ঘতম, ১মটি অতি ছোট, ২য়টি ১০মটির চেয়ে ছোট; ডানা ও লেজের প্রান্তে পীত বর্ণের চক্র; ক্রমান্বয়ে ছোট থেকে বড় ২০-২৪ টি পালকের লেজ, গোলাকার, প্রসারিত করলে পাখার মত দেখায়; মুখের পাশ পালকহীন; নখরসহ মধ্যম আঙুলের চেয়ে পা লম্বা; পুরুষপাখির পায়ের পিছনে গজালের মত খাড়া নখর; পুরুষ ও স্ত্রীপাখির চেহারা ও আকার ভিন্ন।